Dzelzceļa līnija Valka—Rūjiena—Pērnava

thumb|350px|Valkas - Pērnavas dzelzceļa Latvijas daļa (ap 1930).

**Dzelzceļa līnija Valka—Rūjiena—Pērnava** bija līdz 1944. gadam pastāvoša 750 mm Vidzemes guberņas šaursliežu dzelzceļa līnija ar atzaru uz Vīlandi, kas savienoja Pērnavas ostas pilsētu ar Valkas dzelzceļu mezglu un nodrošināja savienojumu ar 1889. gadā izbūvēto platsliežu dzelzceļa līniju Rīga—Valka—Pleskava un 1903. gadā pabeigto šaursliežu dzelzceļa līniju Valka—Pļaviņas. Šī līnija bija pirmā koplietošanas šaursliežu dzelzceļa līnija Latvijas teritorijā.

## Dzelzceļa stacijas un pieturas
Kopējais dzelzceļa līnijas garums bija 125 km. Sākotnēji bija šādas stacijas un pieturvietas: Pērnava - Valdhofas platforma - Surju - Sigastes platforma - Voltveti - Lātre (*Laatre*, Meizakila) - Ķirbeļi - Rūjiena - Naukšēni - Piksāri - Omuļi - Ērģeme - Valka. Vēlāk pieturu skaits nedaudz mainījās.

## Vēsture
[thumb|200px|left|1897. gada vilcienu kustības saraksts no Valkas stacijas līdz [Rūjienai un Pērnavai.]]
thumb|280px|Valkas dzelzceļa stacija.
thumb|280px|Mazbānītis Rūjienas (Rujenas) stacijā.
Dzelzceļa līniju būvēja privātā "Vidzemes pievedceļu sabiedrība" un tā tika atklāta 1896. gada 6. oktobrī, bet atzars uz Vīlandi 1897. gada 1. augustā. 1903. gadā atklāja apvienoto šaursliežu staciju Valka II Valkas—Pērnavas un Valkas—Pļaviņu līnijām. 1905. gada revolūcijas laikā 1905. gada decembrī šo dzelzceļa līniju uz laiku savā kontrolē pārņēma revolucionārie kaujinieki.

Dzelzceļu nacionalizēja 1918. gadā. Pēc Latvijas brīvības cīņām un Latvijas - Igaunijas robežas demarkācijas 1920. gadā no sākotnējās Rīgas—Pleskavas dzelzceļa līnijas tika izbūvēti divi platsliežu atzarojumi no Latvijas un Igaunijas puses uz Valkas šaursliežu dzelzceļa staciju Latvijas daļā. 
Latvijas Dzelzceļu virsvalde apsaimniekoja 67 km garu posmu Valka—Rūjiena—Ipiķi—Meizakila (Muižciems).
 
1937. gadā tā tika savienota ar Rīgas—Rūjienas platsliežu dzelzceļa līniju (kā platsliežu līnijas galastaciju izmantoja Rūjienas šaursliežu staciju). 
Otrā pasaules kara beigās 1944. gadā Vācijas karaspēks atkāpjoties izpostīja Valkas—Rūjienas šaursliežu un Rīgas—Rūjienas platsliežu dzelzceļa līnijas. Valkas—Rūjienas posms tā arī netika vairs nekad atjaunots, bet šaursliežu līnija no Rūjienas Igaunijas virzienā tika izmantota līdz pat 1975. gadam, un to apkalpoja Igaunijas PSR dzelzceļa struktūras.

Tikai 1976. gadā PSRS laikā tika pilnībā pabeigts Rīgas—Rūjienas platsliežu dzelzceļš. 1977. gadā pa bijušā šaursliežu dzelzceļa trasi sāka būvēt platsliedes posmā Rūjiena—Meizakila. Šis savienojums tika būvēts militāri stratēģisku iemeslu dēļ, lai kara gadījumā būtu rezerve esošajai līnijai no Rīgas uz Tallinu caur Valgu un Tartu. 1981. gadā šeit atklāja dīzeļvilcienu satiksmi līnijā Rīga—Rūjiena—Pērnava—Tallina. 1992. gadā, kad atjaunoja robežu starp Igauniju un Latviju, vilcienu satiksme notika vairs tikai līdz Ipiķiem, bet 1996. gadā dzelzceļa posms Aloja—Rūjiena—Ipiķi tika slēgts. 2005. gadā demontēja arī sliedes.

## Attēlu galerija
thumb|280px|Pērnavas dzelzceļa stacija 1897. gadā

Attēls:Meizakilas stacija.JPG|Meizakilas stacijas ēka
Attēls:Vilciena modelis Meizakilas muzejā.JPG|Vilciena modelis Meizakilas muzejā
Attēls:Rūjienas šaursliežu stacija.JPG|Bijušās Rūjienas šaursliežu stacijas perons
Attēls:Rūjienas griezuļa vieta.JPG|Rūjienas šaursliežu stacijas lokomotīvju griezuļa bedre
Attēls:Pamests Valkas dzelzceļa atzars.JPG|Šaursliežu dzelzceļa vietā uzbūvētais platsliežu atzars Valkā (neizmantots)
Attēls:Valkas stacija 1.JPG|Valkas stacijas ēka


### Vīlandes atzars

Attēls:Lātres stacija.JPG|Lātres stacijas ēka
Attēls:Abja-Paluojas stacija.JPG|Abja-Paluojas stacijas ēka
Attēls:Abja-Paluojas stacijas rampa.JPG|Saimniecības ēka un kravas rampas atliekas Abja-Paluojas stacijā
Attēls:Tilts Meizakilas - Vīlandes līnijā.JPG|Saglabājies tilts bijušajā Meizakilas—Vīlandes šaursliežu līnijā


### Vēsturiski attēli un vilcienu saraksti

Attēls:Valkas dzelzceļa stacija pēc 1927. gada pārbūves.jpg|Valkas dzelzceļa stacija pēc 1927. gada pārbūves.
Attēls:Ērģemes stacija.jpg|Ērģemes stacija
Attēls:Rūjienas dzelzceļa stacija 1925. gadā.jpg|Rūjienas dzelzceļa stacija 1925. gadā
Attēls:Mazbānītis Rūjienā.jpg|Mazbānītis Rūjienā
Attēls:Meizakilas dzelzceļa stacija.jpg|Meizakilas dzelzceļa stacija
Attēls:Pērnavas dzelzceļa stacija (1897).jpg|Pērnavas dzelzceļa stacija (1897)
Attēls:Valka - Meizakila 1940.JPG|Vilcienu saraksts maršrutā Valka—Rūjiena—Meizakila 1940. gada vasarā


## Jāna Krosa romāns
1984. gadā igauņu rakstnieks Jāns Kross (1920—2007) publicēja vēsturisko romānu „Profesora Martensa aizbraukšana“ (*Professor Martensi ärasõit*) par ievērojamā igauņu cilmes diplomāta Frīdriha Martensa (*Friedrich Fromhold Martens*) pēdējo braucienu pa Pērnavas—Valkas dzelzceļu un nāvi Valkas stacijā. Romāns līdz šim tulkots 11 valodās, 2011. gadā arī latviski.

## Skatīt arī
* Latvijas dzelzceļš
* Pērnava (stacija)

## Atsauces

## Ārējās saites
* Valga-Mõisaküla-Pärnu raudtee  (igauniski)
* Fotoreportāža par dzelzceļa līnijas atliekām posmā Valka—Naukšēni (2009)
* Šaursliežu dzelzceļa Pērnava—Meizakila lokomotīve (1970)
* 1911. gada vilcienu saraksts 
* TAKA: Pa Valkas bānīša pēdām Letonika